גביע העולם בקריקט

גביע העולם בקריקט (באנגלית: Cricket World Cup) הוא טורניר הקריקט החשוב ביותר בעולם, שבו מתמודדות 14 מתוך כלל הנבחרות הלאומיות לגברים, ובסופו מוענק הגביע לנבחרת המנצחת בטורניר. מועצת הקריקט הבינלאומית (ICC) הוא הגוף הבין-לאומי המנהל את התחרויות הרשמיות המקדימות לטורניר, ואת הטורניר עצמו. הטורניר נערך לראשונה ב-1975, ומאז הוא מתקיים אחת לארבע שנים.

ב-13 הטורנירים שנערכו עד כה זכו שש נבחרות. נבחרת אוסטרליה זכתה בגביע שש פעמים, והיא אחת משש נבחרות שהשתתפו בכל המהדורות של הטורניר. נבחרת איי הודו המערבית ונבחרת הודו זכו בשני גביעים כל אחת. האלופות האחרות הן נבחרת אנגליה, נבחרת סרי לנקה ונבחרת פקיסטן עם זכייה אחת כל אחת.

היסטוריה
לפני גביע העולם
משחק קריקט בין שתי נבחרות התקיים כבר בשנת 1844 בין קנדה לארצות הברית, אולם משחק המבחן (Test cricket) הבינלאומי הראשון נערך במרץ 1877 בין אוסטרליה לאנגליה. שתי נבחרות אלו נפגשו באופן קבוע במסגרת משחקי "האפר" (The Ashes), שהפכו עם השנים לסדרה החשובה ביותר בעולם הקריקט. בשנת 1889 הצטרפה גם דרום אפריקה למשחקי המבחן, והחלו להתפתח מפגשים דו-צדדיים בין הנבחרות השונות.

קריקט אף נכלל באולימפיאדת פריז בשנת 1900, אך נגרע מהתוכנית האולימפית לאחר מכן. ניסיון ראשון לארגון טורניר בינלאומי היה בשנת 1912, עם "הטורניר המשולש" שנערך באנגליה בהשתתפות אנגליה, אוסטרליה ודרום אפריקה. האירוע נכשל בשל מזג אוויר גשום וקהל מועט, ומאז ועד 1999 לא התקיימו טורנירים בינלאומיים רשמיים בפורמט של משחקי מבחן.

במהלך המאה ה-20 הצטרפו בהדרגה נבחרות נוספות למשחקי המבחן: נבחרת הודו המערבית (1928), ניו זילנד (1930), הודו (1932) ופקיסטן (1952). גם לאחר התרחבות זו נותר הקריקט הבינלאומי מבוסס על משחקי מבחן בלבד. פריצת הדרך קרתה בשנות ה-60 באנגליה, כאשר פותח פורמט מקוצר של יום אחד (ODI). משחק בינלאומי ראשון בפורמט החדש נערך במלבורן ב-1971 בין אנגליה לאוסטרליה, כהשלמה למשחק מבחן שנקטע בגשם. הפופולריות שהלכה וגברה למשחק הקצר סללה את הדרך להקמת גביע העולם בקריקט.

הגביע
שמאל|ממוזער|250px|הגביע הרשמי לאלופת העולם בקריקט
בין השנים 1975–1983 הוענק לנבחרת הזוכה גביע "פרודנשל", על שם חברת הביטוח הבריטית ששימשה כספונסרית הראשית של הטורניר. לשלוש הזוכות בטורנירים הבאים הוענקו גביעים שונים בשמם ובעיצובים, בהתאם לספונסרית הראשית: ב-1992 גביע "ריליאנס" בחסות ריליאנס אינדסטריז, ב-1996 גביע "בנסון אנד הדג'ס" על שם חברת הסיגריות וב-1996 גביע "ווילס" בחסות חברת הטבק שהייתה ידועה בקלפי האספנות שלה בתחילת המאה ה-20.

לקראת הטורניר ב-1999 אומץ לראשונה גביע קבוע, שהפך לסמל הרשמי של המפעל. הגביע עוצב ויוצר בלונדון על ידי צוות אומנים מחברת התכשיטים "Garrard & Co", שבין היתר אחראית ליצירת תכשיטי הכתר. הוא עשוי מזהב וכסף, גובהו כ-60 ס"מ ומשקלו כ-11 ק"ג. בראשו ניצב גלובוס מוזהב בצורת כדור קריקט, הנתמך בשלוש עמודות כסף המסמלות את שלושת ההיבטים המרכזיים במשחק: חבטה, זריקה ומשחק שדה. בבסיס הגביע חרוטים שמות הנבחרות הזוכות, עם מקום ייעודי להוספת שמות נוספים בעתיד.

בשל ערכו הגבוה של הגביע, נעשה שימוש בטכניקות מתכת מתקדמות כדי להבטיח את יציבותו ועמידותו. הגלובוס העליון נבנה כך שיוכל להחזיק את משקל המתכת המוזהבת מבלי לפגוע בעמודי הכסף הדקים יחסית. בסיס הגביע מתוכנן כך שניתן לפרק ולהחליף את לוחות החריטה - דבר המאפשר את רישום שמות הנבחרות הזוכות מבלי לשנות את המבנה הכללי של הפרס.

הגביע המקורי שמור במשרדי ה־ICC בדובאי, ואילו הנבחרת הזוכה מקבלת העתק זהה, למעט העובדה שבבסיסו לא מופיעות החריטות של הזוכות הקודמות. בכך ניתנת האפשרות לכל נבחרת להציג גביע משלה.

תוצאות הטורנירים
מהדורהשנהמארחותאצטדיוןגמרמשתתפותאלופהתוצאהסגנית11975 אנגליהלורדס, לונדון איי הודו המערבית291/8 (60 אוברים)ניצחון ב-17 ריצות(פירוט) אוסטרליה274 ריצות, כל השחקנים נפסלו (58.4 אוברים)821979 אנגליהלורדס, לונדון איי הודו המערבית286/9 (60 אוברים)ניצחון ב-92 ריצות(פירוט) אנגליה194 ריצות, כל השחקנים נפסלו (51 אוברים)31983 אנגליה ויילסלורדס, לונדון הודו183 ריצות, כל השחקנים נפסלו (54.4 אוברים)ניצחון ב-43 ריצות(פירוט) איי הודו המערבית140 ריצות, כל השחקנים נפסלו (52 אוברים)41987 הודו פקיסטןגני עדן, קולקטה אוסטרליה253/5 (50 אוברים)ניצחון ב-7 ריצות(פירוט) אנגליה246/8 (50 אוברים)51992 אוסטרליה ניו זילנדאצטדיון הקריקט של מלבורן, מלבורן פקיסטן249/6 (50 אוברים)ניצחון ב-22 ריצות(פירוט) אנגליה227 ריצות, כל השחקנים נפסלו (49.2 אוברים)961996 הודו סרי לנקה פקיסטןאצטדיון קדאפי, לאהור סרי לנקה245/3 (46.2 אוברים)ניצחון ב־7 שערים(פירוט) אוסטרליה241/7 (50 אוברים)1271999 אנגליה אירלנד הולנד ויילס סקוטלנדלורדס, לונדון אוסטרליה133/2 (20.1 אוברים)ניצחון ב־8 שערים(פירוט) פקיסטן132 ריצות, כל השחקנים נפסלו (39 אוברים)82003 דרום אפריקה זימבבואה קניהאצטדיון וונדררס, יוהנסבורג אוסטרליה359/2 (50 אוברים)ניצחון ב-125 ריצות(פירוט) הודו234 ריצות, כל השחקנים נפסלו (39.2 אוברים)1492007 איי הודו המערביתקנזינגטון אובל, ברידג'טאון אוסטרליה281/4 (38 אוברים)ניצחון ב-53 ריצות(על פי שיטת D/L)(פירוט) סרי לנקה215/8 (36 אוברים)16102011 בנגלדש הודו סרי לנקהאצטדיון ואנקהדה, מומבאי הודו277/4 (48.2 אוברים)ניצחון ב־6 שערים(פירוט) סרי לנקה274/6 (50 אוברים)14112015 אוסטרליה ניו זילנדאצטדיון הקריקט של מלבורן, מלבורן אוסטרליה186/3 (33.1 אוברים)ניצחון ב־7 שערים(פירוט) ניו זילנד183 ריצות, כל השחקנים נפסלו (45 אוברים)122019 אנגליה ויילסלורדס, לונדון אנגליה241 ריצות, כל השחקנים נפסלו (50 אוברים)15/0 (סופר אובר)24 רביעיות, 2 שישיותהסתיים בשוויון (אנגליה ניצחה בזכות יתרון בספירת הגבולות)(פירוט) ניו זילנד241/8 (50 אוברים)15/1 (סופר אובר)14 רביעיות, 3 שישיות10132023 הודואצטדיון נרנדרה מודי, אחמדאבאד אוסטרליה241/4 (43 אוברים)ניצחון ב־6 שערים(פירוט) הודו240 ריצות, כל השחקנים נפסלו (50 אוברים)142027 דרום אפריקה זימבבואה נמיביה14152031 בנגלדש הודו14

ארבע הראשונות
דירוגנבחרתאלופהסגניתחצי גמרסה"כ1 6 (1987, 1999, 2003, 2007, 2015, 2023) 2 (1975, 1996) 1 (2019)92 2 (1983, 2011) 2 (2003, 2023) 4 (1987, 1996, 2015, 2019)83 2 (1975, 1979) 1 (1983) 1 (1996)44 1 (2019) 3 (1979, 1987, 1992) 2 (1975, 1983)65 1 (1996) 2 (2007, 2011) 1 (2003)46 1 (1992) 1 (1999) 4 (1979, 1983, 1987, 2011)67 – 2 (2015, 2019) 7 (1975, 1979, 1992, 1999, 2007, 2011, 2023)98 – – 5 (1992, 1999, 2007, 2015, 2023)59 – – 1 (2003)1

 קישורים חיצוניים 





הערות שוליים

קטגוריה:אליפויות עולם
קטגוריה:קריקט